Diari Oficial de la Generalitat Valenciana


Sumari del DOGV 7860, del 29-08-2016 (2016/6626)

Resolució de l'informe ambiental i territorial estratègic de la 75a modificació puntual de l'ordenació detallada del pla general.
---------------------------------------------------------------------------------------------------------------------------------

### Dades del document

Número de DOGV
:   7860

Data del DOGV
:   29-08-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/6626


Data del document
:   11-08-2016

Organisme emissor
:   Ajuntament de Gandia

Tipus de document
:   Resolució

Descriptors 

:   * Gandia
    * pla d'urbanisme
    * administració local

Resolució de l'informe ambiental i territorial estratègic de la 75a modificació puntual de l'ordenació detallada del pla general. [2016/6626]  
La Junta de Govern de la ciutat de Gandia ?en qualitat d'òrgan ambiental i territorial municipal, en virtut del Decret 2016-4019- en sessió ordinària celebrada el 25 de juliol de 2016, vista la proposta del president de la comissió tècnica de suport a aquest òrgan de 22 de juliol, ha resolt emetre informe ambiental i territorial estratègic favorable en el procediment simplificat d'avaluació ambiental i territorial estratègica simplificada de la modificació puntual número 75 del pla general de Gandia, de conformitat amb els criteris de l'annex VII de la Llei d'ordenació del territori, urbanisme i paisatge (LOTUP), per no tindre efectes significatius sobre el medi ambient, amb la fi de continuar la tramitació de l'expedient conforme a la normativa urbanística.  
  
La 75a MOD PG consisteix en l'establiment d'una normativa específica d'aplicació a la implantació d'estacions de subministrament de combustible per a vehicles. Abasta tot el terme municipal (però delimita el sòl on es poden implantar), ja que estableix una normativa detallada per a implantar una activitat molt concreta, estacions de subministrament de combustible, que tradicionalment ha estat englobada dins de l'ús industrial, però que ara es pretén regular amb una major flexibilitat, de conformitat amb l'article 43.2 de la Llei 34/1998, de 7 d'octubre, del Sector d'Hidrocarburs, en la nova redacció donada per la Llei 11/2013, de 26 de juliol, de Mesures de Suport a l'Emprenedor i d'Estímul del Creixement i de la Creació d'Ocupació.  
El document inicial estratègic (DIE) planteja tres alternatives i opta per la número 1, que determina el tipus de sòl on es podran instal·lar i imposa unes obligacions mínimes d'enjardinament i accessos.  
  
S'efectua consulta a la Direcció General d'Indústria i Energia de la Conselleria d'Economia Sostenible, Sectors Productius, Comerç i Treball, que no presenta cap resposta.  
Finalitzat el període de consulta a les administracions afectades, l'òrgan ambiental i territorial municipal resol:  
  
Primer. Concloure que la proposta de modificació puntual del pla general número 75, que consisteix en la redacció d'una normativa específica per a la instal·lació d'estacions de servei de subministraments de combustible per a vehicles no té efectes significatius sobre el medi ambient d'acord amb els criteris establits en l'annex VII de la LOTUP.  
  
  
Segon. Proposar a l'òrgan ambiental i territorial municipal que emeta informe ambiental i territorial estratègic favorable en el procediment simplificat d'avaluació ambiental i territorial estratègica simplificada de la modificació puntual de l'ordenació detallada número 75 del pla general de Gandia, i designar com a alternativa més idònia mediambientalment l'alternativa 1 del document inicial estratègic.  
  
  
Tercer. Incloure aquest informe en la documentació de l'instrument de planejament urbanístic als efectes de posar-lo en coneixement de l'òrgan promotor i de l'òrgan substantiu per a la continuació de la tramitació urbanística de l'instrument de planejament.  
  
Quart. Ordenar la publicació de l'extracte de la resolució d'informe ambiental i territorial estratègic pel procediment simplificat en el Diari Oficial de la Comunitat Valenciana, als efectes establits en l'article 51.7 de la LOTUP. I en la pàgina web municipal de conformitat amb el Decret 2016-4019.  
  
Cinqué. Aquesta resolució d'informe ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjudici dels recursos que, si escau, siguen procedents en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen convenients en dret.  
  
Sisé. Aquesta resolució d'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana, no s'aprovara aquesta modificació en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Gandia, 11 d'agost de 2016.- El secretari general del Ple (R Conselleria de Presidència 13.12.2012; DOCV 26.12.2012): Lorenzo Pérez Sarrión.